Tirsdag var det Skagens Museums Venner, der kunne strækkes længst på Bruun Rasmussens Kunstauktioner, og de kunne derfor skænke museet Michael Anchers maleri Ung Pige. Maleriet er fra 1887 og gives til Skagens Museum som en gave til stor glæde for museet, der nu sender billedet til konservator, hvor det skal vurderes, inden det kan udstilles. Billedet forestiller Maren Brems, der var hushjælp hos familien Ancher på Markvej i Skagen og i flere omgange stod model til diverse malerier, blandt andet forstudiet til Pige med solsikkerne, som også er på Skagens Museum. - Det er ikke alle skagensmalerne, vi interesserer os for. Når vi ønsker os værker, handler det om, at det skal passe godt ind i vores samling, og her passer det (Ung Pige, red.) rigtig godt, siger Jakob Stig Nielsen fra Skagens Museum.

Opsummering:
Endnu et Michael Ancher-værk bliver føjet til museets samling.